Axis: Bold as Love

Axis: Bold as Love je druhý album skupiny The Jimi Hendrix Experience. Pod tlakom ich nahrávacej spoločnosti, ktorá chcela aby album nasledovalo ich úspešný debut Are You Experienced z mája 1967, bol album Axis: Bold as Love v Spojenom kráľovstve vydaný v decembri 1967. Tam dosiahol 5. miesto a 3. neskôr v USA.

Album bol nahratý, aby dodržal zmluvu kapely, ktorá hovorila, že v roku 1967 musia vydať dve albumy. V USA bol album vydaný až začiatkom roku 1968 z obáv, že by mohol klesnúť predaj ich prvého albumu. Basák Noel Redding poznamenal, že toto album patrí k jeho obľúbeným. Na niektorých skladbách hral na osemstrunovú basgitaru.

Hendrixov druhý album je oproti debutu štýlovo rôznorodejšie kolekciou skladieb a ukážkou fungujúcej interakcie medzi všetkými troma členmi Experience. Hendrix sa nachádzal na vrchole tvorivých síl. Podarilo sa mu zložiť melodicky čisté a zároveň inštrumentálne prepracované skladby, ktoré doplnil najrôznejšími štúdiovými dohrávkami. Do tejto skupiny sa radia piesne „You Got Me Floating“, „Up From the Skies“ alebo „Little Miss Lover“, ktoré naviazali na úspech „Foxey Lady“ či „Purple Haze“. Balady „Little Wing“, „Castles Made of Sand“, „One Rainy Wish“ alebo titulná pieseň zároveň dokumentujú dosiaľ neodhalenú, lyrickú stránku umelca. Na albume sa objavili aj experimentálne záležitosti ako avantgardná úvodná skladba „EXP“ alebo proto-jazzová fúzia „If 6 Was 9“.

Ešte pred dokončením albumu nechal Hendrix v taxíku hotový materiál z prvej strany. Nikdy nebol nájdený, a tak musela byť A-strana znova rýchlo zmixovaná.

V roku 2003 dosiahol album 82. miesto v rebríčku The 500 Greatest Albums of All Time od časopisu Rolling Stone.

Zoznam skladieb

Strana A 
 „EXP“ – 1:55
 „Up from the Skies“ – 2:55
 „Spanish Castle Magic“ – 3:00
 „Wait Until Tomorrow“ – 3:00
 „Ain't No Telling“ – 1:46
 „Little Wing“ – 2:24
 „If 6 Was 9“ – 5:32

Strana B 
 „You Got Me Floatin'“ – 2:45
 „Castles Made of Sand“ – 2:46
 „She's So Fine“ (Noel Redding) – 2:37
 „One Rainy Wish“ – 3:40
 „Little Miss Lover“ – 2:20
 „Bold as Love“ 4:09

Zostava 
Jimi Hendrix – gitara, spev, basgytara, piano, flauta, hlas 'Mr. Paul Carusa' v skladbe „EXP“
Mitch Mitchell – bicie, zvonkohra v skladbe „Little Wing“, sprievodný spev, "kazateľ" v skladbe „EXP“
Noel Redding – basgitara, sprievodný spev, foot stamping v skladbe „If 6 Was 9“, spev v skladbe „She's So Fine“. (v niekoľkých skladbách používa 8-strunnú basu.)
Gary Leeds – foot stamping v skladbe „If 6 Was 9“
Graham Nash – foot stamping v skladbe „If 6 Was 9“
Michael Jeffery – foot stamping v skladbe „If 6 Was 9“
Trevor Burton – sprievodný spev v skladbe „You've Got Me Floatin“
Roy Wood – sprievodný spev v skladbe „You've Got Me Floatin“
Chas Chandler – produkcia a foot stamping v skladbe „If 6 Was 9“
Eddie Kramer – hlavný režisér
Réžia: George Chkiantz, Andy Johns a Terry Brown
Nahrané: Olympic Studios, Londýn, Anglie.
Obal: David King, Roger Law, maľované hlavy na základe skupinového portrétu Karla Ferrisa (front)
Fotografia: Donald Silverstein (UK vnútorný portrét)
CD Remastering supervisors: Janie Hendrix, John McDermott
CD Remastering: Joe Gastwirt, Eddie Kramer, George Marino
CD návrh obalu: Petra Niemeier
CD poznámky na obalu: Michael Fairchild
CD fotografie obalu: David Sygall

Zdroj 

Hudobné albumy z 1968
Dvojalbumy
Albumy Jimiho Hendrixa